**ОТЧЕТЕН ДОКЛАД ЗА ОСЬЩЕСТВЕНИТЕ ЧИТАЛИЩНИ ДЕЙНОСТИ ОТ НАРОДНО ЧИТАЛИЩЕ „ИВАН РАДОЕВ – 1907” ГР.ПОРДИМ**

**ПРЕЗ 2023 ГОДИНА**

Уважаеми читалищни членове,членове на Настоятелството, приятели и симпатизанти,

 Приоритет на Читалищното ръководство при НЧ” Иван Радоев -1907” винаги на първо място стои разрешаването на въпросите за работата и подготовката на самодейните колективи, организационното и творческо състояние на групите. Новия творчески сезон стартира с репетиции и прояви на художествената самодейност и с подновен репертоар на колективите . Организиране и подготовка за участие във всички читалищни мероприятия , фестивали и събития като инициативите, посветени на традиционни празници и обичаи , включително местните обичаи, традиции, обреди,фолклор.В тази връзка искам от свое име и от името на Настоятелството да изкажа благодарност на : пенсионерските клубове в града: ”Еделвайс” и „Златен залез”, децата от СУ”Св.Св. Кирил и Методий”, както и нашите най-малки приятели от ЦДГ ”Вълшебен свят”, които са верни партньори и помощници в организирането на мероприятия по повод празници и бележити дати от българският календар.

**О**ткрихме годината с Бабинден – на 21 януари група от НЧ „ Иван Радоев 1907 ” гр.Пордим, посетихме лекарския кабинет в гр.Пордим , с празнична пита, бъклица , кокичета и здравец, поздравителен адрес и подаръци за д-р Стоименова и сестра Цветанова. Всеки разказа по нещо за традициите и обичаите на Бабинден. Ръководството на НЧ"Иван Радоев -1907" гр.Пордим пожела на всички лекари, акушерки, медицински сестри на първо място здраве, много сили и енергия за да изпълняват трудната си, но благородна професия, превърнала се за всички тях в призвание. Разделихме се с повишено настроение и добри спомени за отминалия ден.

На 25.01.2023 год. разпространихме два броя обяви – едната за провеждане на Конкурс „ Да сме бели и червени ”, за изработка на мартенички със съответните регламенти, другата обява – за Конкурс „ Аз обичам България ”, по повод честването на 145 години от Освобождението на България от турско робство, рецитиране на стихотворение на патриотична тема. Участниците са разделени в три възрастови групи. И за двата конкурса са предвидени награди за първа , втора и трета награда, както и грамоти за всички, които са се включили.

 На заседание на настоятелството на 31.01.2023 год., взехме решение на 01.03.2023 год. да поканим всички самодейки от ВГ „ Романтика ” за скромна почерпка в читалището. На всички останали самодейци , по тяхно предложение да се организираме за тържество в гр. Плевен , ресторант „ Българи ”, на 04.03.2023 година.

 На 08.02.2023год. по покана на г-жа Славица Александрова присъствахме на рожден ден на пенсионерски клуб „ Златен Залез ”, гр.Пордим- 10 години. Поднесохме им нашите пожелания с поздравителен адрес, саксия с цветя и празнична пита. Тържеството премина със веселие, смях и настроение.

 На 14.02.2023 год. организирано посетихме театър „ Иван Радоев ”, гр.Плевен, гледахме постановката „ Търся си нов съпруг „ , комедия, разнообразихме се с весели моменти и много усмивки. Превоза беше осигурен от г-н Василев.

 Приключи срока за получаване на изработени мартеници за конкурса „ Да сме бели и червени ”. След разглеждане и оценяване на предоставените материали наградите получиха Емилия Емилова Тодорова от II клас на СУ „ Св.Св. Кирил и Методий ” гр.Пордим, от КСУ „ Св. Мина ” – София Йонкова, Васил Костов, Наталия Филипова, Марин Маринов и Петър Йорданов, както и участниците от Защитено жилище с. Згалево. Всички получиха грамоти и книжки за оцветяване със стикери и пастели.

 Разгледахме и изпратените видеоматериали на участниците в конкурса „ Аз обичам България ”. В първа група на I място класирахме Ивон Цокова – на 4 години от гр.Пордим, две втори места – Десислава Тодорова и Пламена Димитрова – на 6 години от СУ „ Св.Св. Кирил и Методий” гр. Пордим. Във втора група – на I място – Михаела Мирославова Бакалова – на 8 години от НУ „ Единство ” гр.Плевен и II място – Ангел Юриев Апостолов – на 8 години от СУ „ Св.Св. Кирил и Методий ” гр.Пордим.

 На 1 март организирахме почерпка на участниците от певческите групи към читалището по случай Деня на самодееца, както и Баба Марта и предстоящия празник на жената 8 март. Благодарим на г-н Василев за осигурения транспорт за трудно-подвижните ни участнички. Всички останаха доволни, веселиха се и разказаха редица случки от живота си. Те са историята на нашето читалище, съхранили красотата на българския фолклор, предавайки го от поколение на поколение. Всички получиха цветя и мартенички. Благодарим им че ни уважиха с присъствието си.

 Организирахме почерпка за самодейците от танцовия състав, подарихме им ръчно изработени от нас сувенири със пожелание за здраве и поддържане на българския дух на народните танци, повече участия и успехи през предстоящите фестивали и събори.

 На 8-ми март уважихме поканата на ПК „ Еделвайс” като присъствахме на тържеството им по случай международния ден на жената. Беше весело, жените рецитираха стихотворения и разказаха случки от личния си живот , разделихме се с добро настроение и уговорка за в бъдеще да прекарваме празниците заедно. Не закъсняхме с посещенията – на 23 март присъствахме на лека почерпка за първа пролет, като сладкишите бяха от нас.

 На 27 март по покана на ЦДГ „ Вълшебен свят ”, гр.Пордим, посетихме тържеството във връзка със Световния ден на театъра, присъствахме на театрална разработка на „ Мързеливата Богданка ” и „ Трите пеперудки ” от децата и педагозите от детската градина. Представиха се отлично, играха с много ентусиазъм и желание. Благодарим за уважението.

 На 30 март отбелязваме рождената дата на патрона на нашето читалище Иван Радоев. Организирахме кратко тържество пред паметника на Иван Радоев в центъра на града. Присъстваха администрацията на община гр.Пордим, представители на пенсионерките клубове и граждани от Пордим , кмета г-н Василев откри „ Пейката с китарата ” , монтирана до паметника на Иван Радоев, прочетохме кратка информация за живота на драматурга и негови стихове. Цветя поднесоха ръководството на читалището , венец от община Пордим и цветя от Катя Димитрова – председател на Общински съвет гр.Пордим.

 На 03.04.2023 година библиотекарката Десислава Панева посети децата в ЦДГ „ Вълшебен свят ”, гр. Пордим, по случай 02 април – международен ден на детската книга. Занесе им детски книжки и разпечатани материали за оцветяване , прочете им приказката „ Работната мецана”. Всички с интерес слушаха и коментираха героите от приказката, разгледаха детската литература от библиотеката и се запознаха с авторите на книжките. Получиха официална покана да посетят библиотеката през пролетните дни.

 На 08 април се проведе фестивала „Цветница в Пордим”. Участие взеха читалищата от общината и околните населени места. Групата за обработен народен фолклор „ Славей ” се представи с две тематични песни, а дуета Сладелина Крумова и Християн Ангелов изпълниха две песни и заслужено получиха плодисментите на публиката.

Танцов състав „ Иха-ха, мераклий ” изпълниха Боалийско и Костенско хоро, като преди това същия ден участваха на фестивала „ Павликени пее и танцува” и донесоха специалната награда на кмета на община гр.Павликени . Поздравления за организираната активност от тяхна страна и получените високи отличия. В архива на читалището има запазен снимков материал от участията на двата фестивала.

 На 10 април съвместно със служителите на община Пордим посетихме постановката „ Елате ни вижте ” в театър „ Иван Радоев

1907 ” гр.Плевен. Насладихме се на вазовите герои , пречупени от епохата на времето, погълнати от идеята за свободна България, всеки с различни цели в живота, едни с идеалите за светло бъдеще, други с комерсиални цели за лично облагодетелстване. Ситуация, която напълно отговаря на съвременна България.

 На 11 май по покана на г-жа Василева , присъствахме на празника на СУ „ Св. Св. Кирил и Методий” гр. Пордим. Тържествено бе открита възобновената изложбена галерия в град Пордим от кмета на общината г-н Детелин Василеви и художника Николай Николов – наш съгражданин. Разгледахме картини на Н. Николов и Гергана Иванова. В училището ни посрещна г-жа Василева , поднесохме й поздравителен адрес и цветя от НЧ „ Иван Радоев 1907”, гостите посетиха трите реновирани зали по хореография, създадени са прекрасни условия за обучение и занимания на подрастващото поколение. След кратка официална част в СУ гр.Пордим, празника продължи с тържествен концерт в салона на читалището.

 На 20 май се проведе фестивал „ Романтика ” гр.Пордим, под патронажа на кмета на община Пордим г-н Детелин Василев, с професионално жури – проф. Кирил Костов, г-жа Шушкова, г-жа Борислава Симеонова и г-жа Кокорска – преподаватели в СУ гр.Пордим. Присъствието беше на много по – високо ниво от предходните години, хорове от Варна , Долни Луковит, София, Габрово, Свищов, Казанлък , Плевен, Горна Оряховица, Велико Търново, Русе и много други населени места и читалища. Сладелина Крумова от нашето читалище заслужено получи второ място за индивидуално изпълнение – грамота , плакет и цветя от кмета на общината. Групата за СГП „ Романтика” също се представи добре, получихме плакет, цветя и парична награда от г-н Василев.

 На 21 май танцовия състав „ Иха-ха , мераклии” към читалището присъства на празника на с. Вълчитрън, който се провежда всяка година на Св. Константин и Елена. Изпълниха Костенско и Боалийско хоро. Гост беше Райко Кирилов, денят премина в смях и веселие, организатори на празника бяха кметство с. Вълчитрън, в лицето на кметицата Милена Вълчева и читалище „Светлина 1905”.

 На 23 май деца от групите „ Мечо Пух ” „ Слънце ” към ЦДГ „Вълшебен свят ”, гр.Пордим, посетиха библиотеката към читалището ни, запознаха се с новата детска литература, разгледаха стелажите с книги, прочетохме им информация за предстоящия празник на Светите братя Кирил и Методий – 24 май. Подариха ни техни рисунки, които по късно изложихме във фоайето на читалището на вниманието на гражданите.

 На 30 май г-жа Неделчева и децата от IIб клас на СУ „ Св.Св. Кирил и Методий ” гр.Пордим, посетиха библиотеката , запознаха се с правилата на ползване на книжки и литература от читалнята, прочетоха ги на глас , разгледаха стелажите с книги, коментираха начина им на подреждане . Подариха ни книгоразделител със списъка на препоръчителната литература за III клас, ние ги поканихме да ни посещават през лятната ваканция на организираните от читалището занимания, почерпихме ги с бонбони и ги изпратихме.

 На 3 юни танцова формация „ Иха-ха, мераклии ” участва в Девети национален фестивал „ Любимото ми хорце ” в гр. Плевен. Представиха се много добре, получиха грамота и поздрав от организатора Джейлян Демирев.

 На 24 и 25 юни се проведе Национален фолклорен конкурс „От извора на севера „ в родния ни град. Присъстваха колективи от различни региони на България. Организацията беше на много високо ниво, въпреки многото участници всичко протече спокойно и по сценарий. Имахме три изяви и получихме заслужени награди. Първо място с диплом и грамота за Сладелина Крумова , с ръководител Християн Ангелов , за индивидуално изпълнение, грамота и диплом за връчена втора награда на Вокална група „ Славей ”- с ръководители Красимир Калинков и Християн Ангелов и дебютанта от нашия колектив - Кристиян Йорданов – с ръководител Християн Ангелов, спечели Диплом за връчено трето място и грамота за участие. Двудневният празник „ От извора на севера ” ще остави незабравими спомени у нас и съгражданите ни.

 На 01.07.2023г. поредни отличия за момичетата от ВГ „Славей”,взели участие в XVIII ти Национален събор - Надпяване "Авлига пее" община Полски Тръмбеш, с. Обединение!Първа награда и златен медал за ФГ"Славей" и първа награда и златен медал за Сладелина Крумова!

 На 08.07.2023г. невероятна , разтърсваща атмосфера, експлозия от звуци и палитра от светлини от откритата сцена на центъра в града ни предизвика организирания от община Пордим Рок фест - 2023 в града ни!

Рок-концерта бе открит с два танца от група за модерен балет и хип-хоп танци на студио "Венда" с ръководител Венцислав Петков към НЧ"Иван Радоев-1907" гр.Пордим.

Жителите и гостите на града бяха приятно изненадани от играта на малките танцьори, които предадоха много настроение като подгряваща група на рок-концерта!

"Библиотеката е гостоприемно място,

тук всеки е добре дошъл."–Холи Рингланд

Здравей, ваканция!Под това мото посрещнахме с

„Добре дошли” нашите малки приятели в читалищната библиотека. Всеки ден те идват и избират книжки, по списъците, раздадени им от учителите за прочит през лятната ваканция. Сега е времето и на малките сръчни ръчички, които с интерес изработват от ръчно направени станове, подобно на нашите майки и баби пъстри и шарени килимчета, рисуват и оцветяват , четат... с една дума при нас е весело! С удоволствие и интерес децата творят и създават невероятни картини и чудни форми с природни материали- семена, тревички,глина и други. Заниманията са най различни и според желанията на децата- четем откъси от любими книги, рисуваме, разказваме си весели истории и така незабелязано минава всеки следобед.

 На 11 юли в читалището на с.Вълчинрън се състоя среща с Нидал Алгафари - български режисьор, писател, бивш изпълнителен директор на БНТ и политически PR.

Срещата бе предназначена за презентация на новите му романи - 1ви и 2ри том "Рано или късно" и четирилогията "Боже, защо Господ лъже?", "Аллах, милост нямаш ли ?", "Любиш ли, ти Бог си!" и "Орисани да избираме!"

Читалище "Иван Радоев - 1907"гр. Пордим бе представено от председателката Соня Данчева, секретарката Веска Николова и библиотекарката Десислава Панева.

Срещата премина в много топла атмосфера и приятелски разговори. На раздяла с писателя закупихме презентираните романи за читалищната библиотека и си пожелахме отново да се срещнем след издаването на следващия му роман!

 На 27ми август 2023 г. самодейците от НЧ " Иван Радоев 1907", гр.Пордим - вокална група за обработен народен фолклор -/ВГОНФ/ „Славей", Сладелина Крумова , Християн Ангелов и Кристиян Йорданов, танцов състав " Иха-ха, мераклии”, участваха на Седемнадесети национален тракийски фолклорен събор "Богородична стъпка" с. Старозагорски бани . Представихме се отлично, получихме плакети, грамоти и Диплом за цялостно представяне , брилянтен бе и дебюта на чужда сцена на Кристиян Йорданов.

 На 22 септември 2023 година читалището ни взе участие в общоградската тържествена програма по случай 115 години от обявяване на Независимостта на България и 146 години от първия телефонен разговор в България. Представихме се с ВГОНФ за „Славей”, танцова група „Иха, ха мераклии” и солови изпълнения на Сладелина Крумова и Кристиян Йорданов.

На тържеството бяхме поканени от проф.Венко Александров на гости в уютния му дом.Сърдечно благодарим за топлото посрещане и гостоприемство, за интересните разговори и споделените спомени от детството му, за това,че ни показа приказно подредената си къща! За нас беше чест да сме негови гости , а тази среща ще остане незабравим спомен за всички нас от читалище Иван Радоев.

 В последния ден на месец септември имахме щастието да присъстваме на чудесно организираният от нашите колеги юбилей по случай 120 години НЧ Пробуда -1903 год. Този ден тотлебенчани превърнаха в един емоционален празник на читалищната самодейност, в който участие взеха и други читалища от общината.

Поздравихме организаторите на това прекрасно тържество, носещо радост, веселие, вдъхновение, неописуема емоция и заряд , и им пожелахме много здраве, любов, щастие, много сбъднати желания, и все така с нестихващ и присъщ за тях ентусиазъм да даряват живот, да вдъхновяват, да поддържат младежкия дух в красивото село Тотлебен именно чрез читалищното дело, за един по-добър живот в един по-красив свят!

 На 1ви ноември по традиция читалището,служителите от Община Пордим и съграждани отбелязахме един от най-българските празници- Денят на народните будители пред паметника на нашия уважаван и почитан съгражданин, патрона на НЧ "Иван Радоев -1907" -Иван Радоев. В словото си секретарката наред с имената на възрожденските будители спомена и такива на именити пордимчани. Бяха поднесени цветя от секретаря на община Пордим – г-жа Вацка Хорозова , читалището и съграждани.

 На 1ви, 2ри, 3ти декември самодейци и приятели на НЧ"Иван Радоев-1907" гр.Пордим осъществихме едно пътуване към паметта и историята на красивата ни родина, с което слагаме край на една успешна и ползотворна година! Посетихме величественият паметник на Вълчан войвода, до него параклис - Св. Петка Търновска, очароваха ни издълбаните в скалисти камъни посвещения с имената на различни поети, революционери и хора, останали в историята ни. Посетихме и местността на скулптурите, по известна като "Алеята на славата" - издялани майсторски от камък бюстове на известни и неизвестни революционери и борци за свободата. На връщане се отбихме в Къпиновски манастир, основан през 1272ра година по времето на цар Константин I Асен Тих. Основател е Свети Сергий Къпиновски. През 1794та година игумен на манастира е Софроний Врачански, който донася препис на "История славянобългарска".

 В периода от 7ми до 12ти декември се проведе годишното издание на Националната седмица на четенето, организирана от Министерство на образованието и науката. Целта на кампанията е повишаване на общата грамотност и интереса към книгите. Интересно и вълнуващо премина срещата ни с ученици от Vти клас при СУ "Св.Св. Кирил и Методии" гр.Пордим , с ръководители - г-жа Любка Иванова и г-жа Загорова, които се включиха активно в инициативата. Те посетиха библиотеката на читалището ни , за да покажат своите четивни техники, споделиха своите любими детски разкази, любими книги и автори. Вдъхновено от всеобщото коледно настроение бе литературното четене сред учениците, които като че ли наредили се около празничния огън, в захлас слушаха увлекателните истории от "Старогръцки легенди и митове" от Николай А. КУН. За нас бе огромно удоволствие да посрещнем нашите малки приятели и заедно да отразим Националната седмица на четенето, да ги запознаем с новите заглавия и да им пожелаем да бъдат по чести гости на библиотеката ни. Накрая всички деца получиха от госпожите си „Грамота за най-добър четец”, тъй като всички се изявиха отлично. На раздяла се почерпихме взаимно, подарихме си ръчно изработени коледни украси и си пожелахме весели празници и до нови срещи.

 На 6ти декември Коледна магия завладя площада на град Пордим! Със специално тържество на откритата сцена децата от СУ "Св. Св. Кирил и Методий" откриха Коледният базар, в който всяка година участваме и ние от НЧ "Иван Радоев – 1907. Под грейналите светлини на празнично украсените щандове наред с другите участници предлагахме своите ръчно изработени коледни украси и домашно приготвени лакомства! Много усмивки и грейнали личица предизвика пристигането на Дядо Коледа, който пожела на всяко дете да получи мечтания от него подарък.

Настоятелството благодари на всички, взели участие през изминалата година за осъществяването на различни мероприятия, на - ТГ "Иха,ха - мераклии", ВГНОФ "Славей" с ръководители –Красимир Калинков и Християн Ангелов , които с многобройните си участия във фестивали обогатиха колекцията ни с нови дипломи, плакети и медали! С пожелание за здраве, сбъднати мечти, вълнуващи преживявания и забавления Настоятелството при читалище "Иван Радоев- 1907" поздравява всички свои членове и приятели с настъпващата нова 2024 та година и се надява тя да бъде здрава, още по успешна и ползотворна!